Ο **Αντώνης Χατζηπαύλου** είναι Ελληνοκύπριος πολιτικός. Διετέλεσε Δήμαρχος Λεμεσού την περίοδο 1986-1996.

Βιογραφικά στοιχεία
-------------------

Ο Αντώνης Χατζηπαύλου γεννήθηκε στη Λεμεσό τον Αύγουστο του 1943. Αποφοίτησε από το Παγκύπριο Εμπορικό Λύκειο Λάρνακας το 1961. Σπούδασε διοίκηση επιχειρήσεων στο Αμερικανικό Πανεπιστήμιο της Βηρυτού και στο Πανεπιστήμιο του Άστον του Μπέρμιγχαμ (1961-1966).

Το 1968 έγινε μέλος του British Institute of Management. To 1970 έγινε μέλος του Institute of Marketing. To 1972 έγινε μέλος του Institute of Directors. To 2002 έγινε μέλος του Συνδέσμου Οίνων και Οινοπνευμάτων της Μεγάλης Βρετανίας και της Βορείου Ιρλανδίας.

Το 1966 ξεκίνησε να εργάζεται στην οινοβιομηχανία ΕΤΚΟ ΛΤΔ. Το 1968 έγινε μέλος του Διοικητικού Συμβουλίου της ΕΤΚΟ ΛΤΔ. Το 1970 διορίστηκε συνδιευθύνων σύμβουλος της ΕΤΚΟ ΛΤΔ. Το 1975 εκλέχθηκε αντιπρόεδρος του Συνδέσμου Οίνων και Οινοπνευμάτων Κύπρου. Το 1977 εκλέχθηκε πρόεδρος και εκτελεστικός διευθυντής του Διοικητικού Συμβουλίου της ΕΤΚΟ ΛΤΔ. Το 1978 εκλέγχηκε πρόεδρος και εκτελεστικός διευθυντής του Διοικητικού Συμβουλίου της OLYMPUS WINERIES LTD.

Το 1990 έγινε μέλος του Διοικητικού Συμβουλίου της Lombard Natwest Bank Ltd. Το 1998 εκλέχθηε μέλος του Διοικητικού Συμβουλίου της Alpha Bank Ltd. To 1999 εκλέχθηκε πρόεδρος και εκτελεστικός διευθυντής του Διοικητικού Συμβουλίου της Οινοποιείας ΟΛΥΜΠΟΣ ΕΛΛΑΣ ΑΒΕΕ. Το 2000 διορίστηκε μέλος του Διοικητικού Συμβουλίου της LAMBOUSA VENTURE CAPITAL & INVESTMENT LTD, μέλος του Διοικητικού Συμβουλίου της ΟΛΥΜΠΟΣ ΕΠΕΝΔΥΣΕΙΣ ΛΤΔ και μέλος του Διοικητικού Συμβουλίου του ΠΕΤΡΟΛΙΝΑ (HOLDINGS) LTD. Το 2001 διορίστηκε μέλος του Διοικητικού Συμβουλίου της Α & P (ANDREOU & PARASKEVAIDES) ENTERPRISES LTD. Την ίδια χρονιά εκλέχθηκε πρόεδρος του Διοικητικού Συμβουλίου του Συνδέσμου Οινοπαραγωγών Κύπρου.

Είναι νυμφευμένος με την Ινώ Σταυρίδη και έχει τρία παιδιά.

Πολιτική διαδρομή
-----------------

Στις Δημοτικές εκλογές του 1986 εκλέχθηκε Δήμαρχος Λεμεσού στηριζόμενος από τον ΔΗΣΥ και το ΔΗΚΟ. Επανεξελέγη στις Δημοτικές εκλογές του 1991. Έθεσε υποψηφιότητα και στις Δημοτικές εκλογές του 1996 αλλά δεν εξελέγη.

Κατά τη διάρκεια των θητειών του ως Δημάρχου Λεμεσού διετέλεσε παράλληλα αντιπρόεδρος της Ένωσης Δήμων Κύπρου και μέλος του Συμβουλίου της Ευρώπης. Το 1989 εκλέχθηκε αντιπρόεδρος της Επιτροπής του Περιβάλλοντος και Προγραμματισμού Δόμησης Πόλεων του Συμβουλίου της Ευρώπης. Το 1992 εκλέχθηκε μέλος της Εκτελεστικής Επιτροπής των Τοπικών και Περιφερειακών Αρχών του Συμβουλίου της Ευρώπης και πρόεδρος του Περιβαλλοντικού Προγράμματος του Δικτύου Μεσογειακών Πόλεων (Medcities Network). Το 1993 εκλέχθηκε πρόεδρος της Επιτροπής του Φυσικού και Δομημένου Περιβάλλοντος του Συμβουλίου της Ευρώπης, το 1994 Πρόεδρος του προγράμματος MED-URBS SEALING NEPON NETWORK, ενώ το 2000 διορίστηκε επίτιμο μέλος των Τοπικών και Περιφερειακών Αρχών του Συμβουλίου της Ευρώπης.

Κοινωνικές δραστηριότητες
-------------------------

Το 1967 εκλέχθηκε μέλος του διοικητικού συμβουλίου του σωματείου Απόλλων Λεμεσού. Το 1977 εκλέχθηκε πρόεδρος του σωματείου, θέση την οποία κατείχε μέχρι το 1985 όπου και υπέβαλε παραίτηση λόγω έλλειψης χρόνου. Το 1967 διορίστηκε γραμματέας της Παιδικής Εξοχής Λεμεσού και το 1968 διορίστηκε μέλος της Συμβουλευτικής Επιτροπής του Συμβουλίου Αμπελουργικών Προϊόντων. Το 1969 εκλέχθηκε μέλος του Συμβουλίου της Ομοσπονδίας Εργοδοτών και Βιομηχάνων Κύπρου.

Είναι ιδρυτικό μέλος της Λέσχης LIONS Λεμεσού. Το 1973-1974 διορίστηκε Ζωνάρχης της Περιφέρειας 117 (Ελλάς – Κύπρος) των LIONS. Το 1975 εκλέχθηκε μέλος του Συμβουλίου του Συνδέσμου MEDIC ALERT. Επίσης, διορίστηκε Αναπληρωτής Κυβερνήτης των LIONS της Περιφέρειας 117 (Ελλάς–Κύπρος). Την περίοδο 1977–1978 υπηρέτησε σαν Γραμματέας/Ταμίας των LIONS.

Παραπομπές
----------

1. ↑  «Πρώην Δημάρχοι». *www.limassolmunicipal.com.cy*. Δήμος Λεμεσού. Αρχειοθετήθηκε από το πρωτότυπο στις 13 Ιουλίου 2019. Ανακτήθηκε στις 23 Ιουλίου 2019.
2. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35  «Αντώνης Δ. Χατζηπαύλου». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 5 Μαρτίου 2016.
3. ↑  «Δημοτικές εκλογές». *www.polignosi.com*. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
4. ↑  «Αποτελέσματα εκλογών 1986». Ένωση Δήμων Κύπρου. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
5. ↑  «Αποτελέσματα εκλογών 1991». Ένωση Δήμων Κύπρου. Αρχειοθετήθηκε από το πρωτότυπο στις 23 Μαΐου 2020. Ανακτήθηκε στις 23 Μαΐου 2020.
6. ↑  «Αποτελέσματα εκλογών 1996». Ένωση Δήμων Κύπρου. Αρχειοθετήθηκε από το πρωτότυπο στις 30 Μαΐου 2020. Ανακτήθηκε στις 30 Μαΐου 2020.

Πηγές
-----

* «Αντώνης Δ. Χατζηπαύλου». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 5 Μαρτίου 2016.

| Πολιτικά αξιώματα
 |
| --- |
| ΠροκάτοχοςΦώτης Κολακίδης | **Δήμαρχος Λεμεσού**1 Ιουνίου 1986 – 31 Δεκεμβρίου 1996 | ΔιάδοχοςΔημήτρης Κοντίδης |

|  |  |  |  |
| --- | --- | --- | --- |
| 

| π • σ • ε
Δήμαρχοι Λεμεσού |
| --- |
|  |
| 
* Χριστόδουλος Καρύδης
* Ιωάννης Καραγεωργιάδης
* Δημοσθένης Χατζηπαύλου
* Χριστόδουλος Σώζος
* Μιχαήλ Ηρακλή Μιχαηλίδης
* Σπύρος Αραούζος
* Αλέκος Ζήνων
* Χριστόδουλος Χατζηπαύλου
* Πλουτής Σέρβας
* Κώστας Παρτασίδης
* Νίκος Παττίχης
* Γεώργιος Κατσουνωτός
* Φώτης Κολακίδης
* Αντώνης Χατζηπαύλου
* Δημήτρης Κοντίδης
* Ανδρέας Χρίστου
* Νίκος Νικολαΐδης
 |

 |